CELEX: 62011CA0678
Language: et
Date: 2014-12-11 00:00:00
Title: Kohtuasi C-678/11: Euroopa Kohtu (viies koda) 11. detsembri 2014 . aasta otsus – Euroopa Komisjon versus Hispaania Kuningriik (Liikmesriigi kohustuste rikkumine — ELTL artikkel 56 ja EMP lepingu artikkel 36 — Teenused, mida teises liikmesriigis asuvad pensionifondid ja kindlustusseltsid pakuvad Hispaanias — Tööandjapensionikavad — Kohustus määrata Hispaanias asuv maksuesindaja — Piirav laad — Põhjendatus — Tõhus maksujärelevalve ja võitlus maksustamise vältimise vastu — Proportsionaalsus)

9.2.2015   
            
            
               ET
            
            
               Euroopa Liidu Teataja
            
            
               C 46/2
            
         Euroopa Kohtu (viies koda) 11. detsembri 2014. aasta otsus – Euroopa Komisjon versus Hispaania Kuningriik
   (Kohtuasi C-678/11) (1)
   
   ((Liikmesriigi kohustuste rikkumine - ELTL artikkel 56 ja EMP lepingu artikkel 36 - Teenused, mida teises liikmesriigis asuvad pensionifondid ja kindlustusseltsid pakuvad Hispaanias - Tööandjapensionikavad - Kohustus määrata Hispaanias asuv maksuesindaja - Piirav laad - Põhjendatus - Tõhus maksujärelevalve ja võitlus maksustamise vältimise vastu - Proportsionaalsus))
   (2015/C 046/02)
   Kohtumenetluse keel: hispaania
   
      Pooled
   
   
      Hageja: Euroopa Komisjon (esindajad: F. Jimeno Fernández ja W. Roels)
   
      Kostja: Hispaania Kuningriik (esindaja: A. Rubio González)
   
      Kostja nõuete toetuseks menetlusse astuja: Prantsuse Vabariik (esindajad: G. de Bergues, D. Colas ja J.-S. Pilczer)
   
      Resolutsioon
   
   
               1.
            
            
               Kuna Hispaania Kuningriik kehtestas sätted, mis sisalduvad kuninga seadusandliku dekreedi 1/2002, millega kiidetakse heaks 29. novembri 2002. aasta pensioniskeemide ja -fondide seaduse konsolideeritud versioon (Real Decreto Legislativo 1/2002, por el que se aprueba el texto refundido de la Ley de Regulación de los Planes y Fondos de Pensiones), artikli 46 punktis c ja kuninga seadusandliku dekreedi 6/2004, millega kiidetakse heaks 29. oktoobri 2004. aasta erakindlustuse korralduse ja järelevalve seaduse konsolideeritud versioon (Real Decreto Legislativo 6/2004, por el que se aprueba el texto refundido de la Ley de ordenación y supervisión de los seguros privados), artikli 86 lõikes 1, mille kohaselt teistes liikmesriikides kui Hispaania Kuningriik asuvad välismaised pensionifondid, kes pakuvad selles liikmesriigis tööandjapensionikavasid, ja kindlustusseltsid, kes tegutsevad Hispaanias teenuste osutamise vabaduse raames, on kohustatud määrama selles liikmesriigis asuva maksuesindaja, siis on Hispaania Kuningriik rikkunud ELTL artiklist 56 tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta Euroopa Komisjoni, Hispaania Kuningriigi ja Prantsuse Vabariigi kohtukulud nende endi kanda.
            
         
      (1)  ELT C 73, 10.3.2012.